**MAŽEIKIŲ RAJONO SAVIVALDYBĖS**

**VISUOMENĖS SVEIKATOS BIURAS**

|  |
| --- |
| Biudžetinė įstaiga, Naftininkų g. 9, 89239 Mažeikiai. el. p. [mazeikiuvsb@gmail.com](mailto:mazeikiuvsb@gmail.com), http://www.mazeikiuvsb.istaiga.lt |
| Duomenys kaupiami ir saugomi Juridinių asmenų registre, kodas 303189089 |

**2017 METŲ II KETVIRČIO MAŽEIKIŲ RAJONO SAVIVALDYBĖS IKIMOKYKLINIO UGDYMO ĮSTAIGŲ VAIKŲ**

**SERGAMUMO ATASKAITA**

Mažeikiai, 2017

**PRATARMĖ**

Mažeikių rajono savivaldybės visuomenės sveikatos biuro vykdoma ikimokyklinio ugdymo įstaigų vaikų visuomenės sveikatos stebėsenos veikla yra labai svarbi prižiūrint vaikų, lankančių ikimokyklinio ugdymo įstaigas, sveikatą. Ši vaikų sergamumo analizė padės atskleisti ir įvertinti vaikų sveikatos būklę pagal sezoniškumą, o ikimokyklinio ugdymo įstaigų visuomenės sveikatos priežiūros specialistams - kryptingai planuoti ir įgyvendinti sveikatos priežiūrą įstaigoje, taip padedant vaikams saugoti ir stiprinti sveikatą. Įstaigų administracijos darbuotojams informacija apie vaikų sergamumą parodys, kokios vaikų sveikatos problemos vyrauja jų įstaigoje, o tai gali tapti svariu motyvu aktyviau spręsti esamas ir pagal poreikį inicijuoti naujų sveikatos stiprinimo priemonių įgyvendinimą jų ugdymo įstaigoje.

Mažeikių rajono savivaldybės ikimokyklinių įstaigų vaikų sergamumo duomenys bus kas mėnesį analizuojami, vertinami, lyginami, bus stebima jų kitimo tendencija, o gauti rezultatai kas ketvirtį pateikiami Mažeikių rajono savivaldybės administracijos aplinkos apsaugos, asmens ir visuomenės sveikatos skyriaus vyr. specialistei, bendruomenei bei kitoms suinteresuotoms institucijoms, skelbiami Mažeikių rajono savivaldybės visuomenės sveikatos biuro tinklapyje.

***Balandžio mėn.***

Balandžio mėn. užregistruoti 1 086 susirgimai (8 395 dėl ligos praleistos dienos). Vidutiniškai susirgimų atvejų skaičius, tenkantis 10 vaikų, sudarė 5 atvejus (35 dėl ligos praleistos dienos) (1 lentelė).

**1 lentelė. 2017 m. balandžio mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 743 | 33 | 113 | 5 |
| Lopšelis - darželis „Buratinas“ | 788 | 36 | 104 | 5 |
| Lopšelis - darželis „Gintarėlis“ | 506 | 29 | 70 | 4 |
| Lopšelis - darželis „Berželis“ | 722 | 51 | 78 | 5 |
| Lopšelis - darželis „Eglutė“ | 722 | 34 | 98 | 5 |
| Lopšelis - darželis „Delfinas“ | 775 | 39 | 93 | 5 |
| Lopšelis - darželis „Linelis“ | 544 | 33 | 73 | 4 |
| Lopšelis - darželis „Saulutė“ | 561 | 54 | 66 | 6 |
| Lopšelis - darželis „Bitutė“ | 755 | 25 | 109 | 4 |
| Lopšelis - darželis „Pasaka“ | 893 | 39 | 116 | 5 |
| Viekšnių lopšelis - darželis „Liepaitė“ | 465 | 40 | 55 | 5 |
| Sedos lopšelis - darželis | 198 | 21 | 26 | 3 |
| Tirkšlių darželis „Giliukas“ | 424 | 42 | 48 | 5 |
| "Kregždutė" darželis - mokykla | 299 | 47 | 37 | 6 |
| VĮ Mažeikių nevalstybinis Valdorfo darželis „Namučiai po smilga“ | - | - | - | - |
| **Viso** | **8 395** | **35** | **1 086** | **5** |

***Pastaba:*** *Darželyje „Namučiai po smilga“ susirgimai neregistruojami, nes nėra specialisto, atsakingo už sergamumo stebėseną.*

Susirgimų atvejų skaičius, tenkantis 10 vaikų, svyravo nuo 3 iki 6 atvejų.

**1 pav. Balandžio mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Lyginant pagal ikimokyklinio ugdymo įstaigų susirgimų vidurkį, išsiskiria darželis-mokykla „Kregždutė“ ir l./d. „Saulutė“, kur susirgimų atvejų skaičius, tenkantis 10 vaikų, sudarė po 6 atvejus (1 pav.).

Vertinant pagal ligas, didžiausias sergamumas užregistruotas kvėpavimo sistemos ligomis – 910 atvejų (7 188 praleistos dienos). Antroje vietoje - žarnyno infekcijos - 49 atvejai (361 praleista diena), trečioje - virškinimo sistemos ligos - 40 atvejų (190 dienų). Taip pat nemažą susirgimų atvejų skaičių sudarė kitos ligos - 32 atvejai. Susirgimai ausų ligomis sudarė 15 atvejų, odos ir poodžio ligos - 9 atvejus, susirgimai urogenitalinės sistemos ligomis - 4 atvejus, nervų sistemos ligomis - 2 atvejus.

**2 pav. Balandžio mėn. vaikų sergamumas pagal ligas, proc.**

Užregistruoti 9 susirgimai vėjaraupiais, 8 skarlatinos atvejai. Gripo atvejų balandžio mėnesį registruota nebuvo (2 pav.).

***Gegužės mėn.***

Per gegužės mėn. užregistruoti 1 084 susirgimai (8 353 dėl ligos praleistos dienos) - 42 atvejais mažiau nei balandžio mėn. Susirgimų atvejų skaičius, tenkantis 10 vaikų, svyravo nuo 2 iki 7 atvejų. Vidutiniškai susirgimų atvejų skaičius, tenkantis 10 vaikų, sudarė 5 atvejus (35 dėl ligos praleistos dienos) (2 lentelė).

**2 lentelė. 2017 m. gegužės mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 784 | 35 | 135 | 6 |
| Lopšelis - darželis „Buratinas“ | 698 | 32 | 100 | 5 |
| Lopšelis - darželis „Gintarėlis“ | 505 | 29 | 66 | 4 |
| Lopšelis - darželis „Berželis“ | 403 | 28 | 57 | 4 |
| Lopšelis - darželis „Eglutė“ | 752 | 35 | 46 | 2 |
| Lopšelis - darželis „Delfinas“ | 878 | 44 | 130 | 6 |
| Lopšelis - darželis „Linelis“ | 588 | 36 | 77 | 5 |
| Lopšelis - darželis „Saulutė“ | 525 | 50 | 70 | 7 |
| Lopšelis - darželis „Bitutė“ | 906 | 30 | 130 | 4 |
| Lopšelis - darželis „Pasaka“ | 1 023 | 45 | 115 | 5 |
| Viekšnių lopšelis - darželis „Liepaitė“ | 465 | 40 | 53 | 5 |
| Sedos lopšelis - darželis | 295 | 31 | 38 | 4 |
| Tirkšlių darželis „Giliukas“ | 292 | 29 | 36 | 4 |
| "Kregždutė" darželis - mokykla | 175 | 28 | 22 | 3 |
| VĮ Mažeikių nevalstybinis Valdorfo darželis „Namučiai po smilga“ | 64 | 25 | 9 | 3 |
| **Viso** | **8 353** | **35** | **1 084** | **5** |

Lyginant pagal ikimokyklinio ugdymo įstaigų susirgimų vidurkį, išsiskiria l./d. „Saulutė“ - susirgimų atvejų skaičius, tenkantis 10 vaikų, siekė 7 atvejus. Taip pat šiek tiek viršijo vidurkį l./d. „Žilvitis“ ir l./d. „Delfinas“ - susirgimų atvejų skaičius sudarė po 6 atvejus/10 vaikų. Mažiausiai susirgimų užregistruota l./d. „Eglutė“ - 2 atvejai/10 vaikų (3 pav.).

**3 pav. Gegužės mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Vertinant pagal ligas, daugiausiai balandžio mėn. sirgo kvėpavimo sistemos ligomis – 884 atvejai, o tai sudarė 81,5 proc. visų ligų, antroje vietoje buvo susirgimai žarnyno infekcijomis - 43 atvejai (4 proc. visų ligų), trečioje - virškinimo sistemos ligos bei susirgimai kitomis ligomis - po 40 atvejų (3,7 proc. visų ligų) (4 pav.).

**4 pav. Gegužės mėn. vaikų sergamumas pagal ligas, proc.**

Užregistruota 20 susirgimų akių ligomis, 10 susirgimų ausų ligomis, nervų sistemos ligomis - 8 atvejai, odos ir poodžio ligomis - 7 atvejai, urogenitalinės sistemos ligomis - 1 atvejis, 14 susirgimų skarlatina ir 17 vėjaraupių atvejų. Gripo atvejų kaip ir balandžio mėn. nebuvo registruota (4 pav.).

Analizuojant II ketvirčio sergamumą, nustatyta, kad susirgimų kvėpavimo sistemos ligomis, odos ir poodžio ligomis atvejai pasiskirstė tolygiai - šiek tiek dažniau sirgo balandžio mėn., urogenitalinės sistemos ligomis 4 kartus dažniau sirgo balandžio mėn., o nervų sistemos ligomis 3,5 kartų - gegužės mėn. Akių ligomis taip pat 2,5 karto dažniau sirgo gegužės mėn., o ausų ligomis 1,5 karto - balandžio mėn. Šiek tiek didesnis susirgimas žarnyno ligomis užregistruotas balandžio mėn., o kitomis ligomis - gegužės mėn. (5 pav.).

**5 pav. 2017 m. II ketvirčio sergamumo dinamika pagal ligas, proc.**

Susirgimų skarlatina ir vėjaraupių atvejų 2 kartus daugiau buvo užregistruota gegužės mėn., o susirgimai gripu per II ketvirtį nebuvo registruoti (5 pav.).

**APIBENDRINIMAS**

Apibendrinant atliktą 2017 m. II ketvirčio Mažeikių rajono savivaldybės ikimokyklinio ugdymo įstaigų vaikų sergamumo analizę, nustatyta, kad:

* iš viso užregistruota 2 170 susirgimo atvejų, t.y. 16 748 dėl ligos praleistos dienos. Vidutiniškai per vieną mėnesį užregistruoti 1 085 susirgimo atvejai, t.y. 8 374 dėl ligos praleistos dienos. Vidutinė praleistų dienų trukmė sudarė apie 8 dienas;
* išsiskiria pagrindinės 2 vaikų sergamumo priežastys: kvėpavimo sistemos ir virškinimo sistemos ligos;
* užregistruoti 22 skarlatinos atvejai, 26 susirgimai vėjaraupiais;
* gripo atvejų registruota nebuvo.